"Setswana Puo ya Gae (HL)/P2 18 DBE/Ngwanaitseele 2014 NSC MMUI B: (O gakgametse) Ke kgang ya eng? MMUI A: Basadi ba bangwe ba ke sa ba itseng ba ne ba bua ka morutabana yo o rutang le lona. MMUI B: Ba re o dirang? MMUI A: Ga twe o gana banna, o ba bitsa dikoropolapa. Gona jaanong e setse e le lefetwa. Selo se se utlwisang botlhoko ke gore ga twe o tlhakatlhakantse lelapa la ga Ntope. Ba re Ntope e bile o na le senotlele sa ntlo ya mosadi yoo. MMUI B: Ke dikgang tse di seng monate e le ruri. Se ke se itseng ke gore batho bao ba tlwaelane go tswa kwa kholetšheng. Ke tsaya gore ke ditsala fela. MMUI A: Ga twe maloba ba ne ba ile kwa gagabo mosadi. Kwa teng e ne e le tsheko e tona. Lorato mo ntlong ya ga Ntope, lo fedile. MMUI B: Pelo ya me e botlhoko ka gore ke itse mothaka yoo a siame thata. Mosadi wa gagwe ga ke a mo tlwaela thata, fela ga ke rate go mmaya molato. (Go utlwala dikgato tsa mongwe di tsamaya ka fa ntle. Mongwe o a kokota) Tsena! (Go tsena Mmui C) Ao! Ke wena! MMUI C: Ke nna! Ke bone gore ke tle go go bona pele kopadilalelo a re jela. (Ba a tshega) MMUI B: O tlhaga ntlha efe? MMUI C: Ke tswa fa gae fale. Ke utlwa gore Ntope o tlhagetswe ke kotsi. MMUI B: Kotsi? Kotsi ya eng, o batla go ntshosa jaana? MMUI C: Kotsi ya sejanaga. Ke bua jaana a le kwa bookelong ba toropo ya Tlhabane. Fa ke riana, ke mo tseleng go ya go mo lekola. Ga twe go tsenwa ka ura ya bosupa. 13.1 Nopolo e, e tswa mo terameng efe? (1) 13.2 Naya maina a mmui A le C. (2) Kwalololo e ileditswe Phetla"